hotchpotch/miracl-hf-unified huggingface dataset:
অলিম্পিকে পূর্ব তিমুর
পূর্ব তিমুর বা তিমুর লিসত প্রথম অলিম্পিক গেমসে অংশগ্রহণ করে ২০০৪ সালে এথেন্স গ্রীষ্মকালীন অলিম্পিকের মাধ্যমে। এর পূর্বে পূর্ব তিমুরের ক্রীড়াবিদগণ ২০০০ সালে সিডনি গেমসে স্বাধীন অলিম্পিক ক্রীড়াবিদ হিসাবে অংশগ্রহণ করেছিল। শীতকালীন অলিম্পিক গেমসে পূর্ব তিমুরের অভিষেক হয় ২০১৪ সালে। পূর্ব তিমুরের ক্রীড়াবিদগণ এখনো কোন পদক জিততে পারেনি।
পূর্ব তিমুরের জাতীয় অলিম্পিক কমিটি ২০০৭ সালে গঠিত হয়।
মুম্বই মেট্রো
মুম্বই মেট্রো হল ভারতের বৃহত্তম মহানগর মুম্বইতে গড়ে ওঠা দ্রুতগতির রেল ব্যবস্থা। এই মেট্রো ব্যবস্থাটি গড়ে ওঠে ২০১২ সালের ৮ জুন। প্রথম ধাপে বর্সোবা থেকে অন্ধেরী হয়ে ঘাটকোপার পর্যন্ত মেট্রো রেল চালু হয়। এই রেল পথের মোট দৈর্ঘ্য ১১.৪০ কিলোমিটার। বর্তমানে এই পথে প্রতিদিন (২০১৫) ২.৬ লক্ষ যাত্রী যাতায়াত করে। মুম্বই মেট্রো রেলের প্রথম দফার কাজ ২০২১ সালের মধ্যে গড়ে তুলা বর্তমান ব্যবস্থটিতে (লাইন ১) ১২ টি রেল স্টেশন রয়েছে। প্রথম ধাপের কাজ শেষ হলে মুম্বই মেট্রোর মোট দৈর্ঘ্য হবে ৬৩ কিলোমিটার।
অলিম্পিকে টোগো
টোগো প্রথম অলিম্পিক গেমসে অংশগ্রহণ করে ১৯৭২ সালে এবং তার পরের দুটি গেমস অংশগ্রহণ করতে পারেনি। ১৯৮৪ সালের গেমসে পুনরায় ফিরে আসে এবং পরের প্রত্যেকটি গ্রীষ্মকালীন অলিম্পিক গেমসে অংশগ্রহণ করেছে। এছাড়া শীতকালীন গেমসে প্রথম অংশগ্রহণ করে ২০১৪ সালে, যাতে টোগো দুজন ক্রীড়াবিদ পাঠিয়েছিল।
টোগোর ক্রীড়াবিদগণ প্রথম ও একমাত্র পদক জিতে ২০০৮ বেইজিং গেমসে।
প্রাক-কলম্বীয় ইকুয়েডর
প্রাক-কলম্বীয় ইকুয়েডর অগণিত আদিবাসী সংস্কৃতি নিয়ে গড়ে উঠেছিল। হাজার হাজার বছর আগেকার গড়ে উঠা ইনকা সাম্রাজ্যের পূর্বেই তাঁরা তাঁদের সমৃদ্ধ ও ঐতিহ্যময় সংস্কৃতির বিকাশ ঘটিয়েছেন। উপকূলবর্তী ইকুয়েডরের লাস ভেগাস সংস্কৃতি আমেরিকায় অন্যতম প্রাচীন সংস্কৃতি হিসেবে পরিচিত। এছাড়াও, ইকুয়েডরীয় সংস্কৃতির শুরুতে প্রশান্ত মহাসাগরীয় উপকূলীয় অঞ্চলে ভালদিভিয়া সংস্কৃতি সুপরিচিত। খ্রিস্টপূর্ব ৩৫০০ সালের প্রাচীন ভালদিভীয় প্রত্নতাত্ত্বিক সংস্কৃতি গুয়ায়াজ প্রদেশের উত্তর উপকূলীয় আধুনিক শহর সান্তা এলেনায় পাওয়া গেছে।
কুইতাস, কারাস ও কানারীয় সংস্কৃতিসহ অনেকগুলো সংস্কৃতি ইকুয়েডরের অন্যান্য অংশে আবির্ভূত হয়েছিল। অন্যান্য বৃহৎ প্রত্নতাত্ত্বিক স্থানের মধ্যে উপকূলবর্তী মানাবি প্রদেশ ও এসমেরাল্দাস এবং মধ্য আন্দীয় উঁচুভূমি টাঙ্গুরাহুয়া ও চিম্বোরাজো প্রদেশ অন্যতম। এ সকল প্রত্নতাত্ত্বিক নিদর্শনের মাধ্যমে নিশ্চিত করা গেছে যে, ইকুয়েডরে ইনকা সাম্রাজ্য গঠনের কমপক্ষে ৪,৫০০ বছর পূর্বেই মানব বসতি গড়ে উঠেছিল।
অরিয়েন্ত (আমাজন বৃষ্টি অঞ্চল)সহ ইকুয়েডরের বৃহৎ অঞ্চল অদ্যাবধি প্রত্নতত্ত্ববিদদের কাছে অজানাই রয়ে গেছে। তবে, সেখানে প্রথম মানব বসতির সম্ভাবনাটুকু প্রতিষ্ঠিত পেয়েছে। পণ্ডিতগণ আমাজন অঞ্চল সম্পর্কে সাম্প্রতিককালে গবেষণা চালিয়ে যাচ্ছেন। কিন্ত গবেষক দলগুলো একটি ছোট্ট এলাকা জরীপ কর্ম শেষ করতে কয়েক বছর লাগিয়ে ফেলছেন। কেননা, এ বনটি বিস্তৃত দূরত্বের অধিকারী ও বেশ ঘন। তবে তাঁদের বিশ্বাস, নদী তীরবর্তী এলাকায় বিভিন্ন সংস্কৃতির মিশেল ঘটেছে। জামোরা-চিনচিপ প্রদেশে মেয়ো-চিনচিপ সাংস্কৃতিক আন্তঃসম্পর্কীয় স্থাপনার সাম্প্রতিক আবিষ্কারের ফলে এ ধারণা আরও দৃঢ়মূল হয়েছে।
বর্তমান ইকুয়েডর প্রজাতন্ত্র এ অঞ্চলের কেন্দ্রস্থলে অবস্থিত। সেখানে হাজার হাজার বছর পূর্ব থেকেই বিভিন্ন সভ্যতার সূত্রপাত ঘটেছে। প্রাক-ইনকা যুগে লোকেরা কয়েকটি পরিবারকে একত্রিত করে বসবাস করতো। এরফলে বড় ধরণের উপজাতি গঠন করতে সক্ষম হতো তাঁরা। এসকল উপজাতি দল একে-অপরের সাথে মিত্রতার বন্ধনে আবদ্ধ হতো যা থেকে কিটো কনফেডারেশনের ন্যায় শক্তিশালী সংঘ গড়ে তোলে। কিন্তু তাওয়াতিনসুয়ুর অবিস্মরণীয় ঘটনা কোন সংঘকেই স্থির রাখতে পারেনি। পঞ্চদশ শতকে ইনকা সভ্যতার দখল খুবই বেদনাদায়ক ও রক্তাক্ত অধ্যায় ছিল। তবে, হুয়াইনা কাপাকের কিটো দখলের পর ইনকাদের প্রশাসন ব্যবস্থায় ব্যাপক উন্নয়ন ঘটে। এরফলে, এ অঞ্চলে ঔপনিবেশিক প্রথা শুরু হয়।
প্রাক-কলম্বীয় যুগকে চারটি যুগে বিভক্ত করা যায়:শেষ বরফ যুগের শেষার্ধ্ব থেকে প্রাক-সিরামিকশিল্পের সময়কালের সূচনা হয়। এ সময়কালটি খ্রিস্টপূর্ব ৪২০০ সাল পর্যন্ত চলমান থাকে। এ যুগে লাস ভেগাস ও ইঙ্গা সংস্কৃতি একচ্ছত্র প্রাধান্য বিস্তার করেছিল।
চেনুয়া
চেনুয়া (বৈজ্ঞানিক নাম: Sisor rabdophorus) () হচ্ছে Sisoridae পরিবারের একটি মাছ। ১৮২২ সালে হ্যামিল্টন এই মাছ সনাক্ত করেন।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির মাছের দেহ লম্বা এবং লেজটি ক্রমান্বয়ে সরু হয়ে দীর্ঘ সুতার ন্যায় আকার ধারণ করে। এদের মুখ ছোট এবং অবনত, ঠোঁট পুরু এবং মাংসল; তবে চোয়াল এবং তালুতে কোনো দাঁত থাকে না। এদের ৬ জোড়া স্পর্শী বিদ্যমান। পৃষ্ঠপাখনায় ৬টি পাখনাদণ্ড এবং একটি নরম কাঁটা থাকে। কাঁটাটির সম্মুখ ভাগ করাতের ন্যায় সূক্ষ্ম সূক্ষ্ম দাঁতযুক্ত এবং ধারালো। পায়ুপাখনা ছোট এবং ৬টি পাখনাদণ্ড নিয়ে গঠিত।
ভারত এর গঙ্গা নদীতে ও বাংলাদেশের উত্তরাঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
বোসা নোভা
বোসা নোভা ব্রাজিলীয় সঙ্গীতের একটি গোত্র। ১৯৫০-এর দশক থেকে ১৯৬০-এর দশক পর্যন্ত এর উন্নয়ন ঘটেছে ও ব্যাপক জনপ্রিয়তা লাভ করেছে। বর্তমানে ব্রাজিলীয় সঙ্গীতের অন্যতম সেরা গোত্র হিসেবে বৈশ্বিক পরিচিতি লাভ করে। 'বোসা নোভা' শব্দগুচ্ছের সাহিত্যিক অর্থ হচ্ছে নতুন ধারা ()। সাম্বা ও জ্যাজের মিলিত ফসলরূপে ১৯৬০-এর দশকের পর তরুণ শিল্পী ও মহাবিদ্যালয়ের ছাত্র-ছাত্রীদের কাছে ব্যাপক সফলতা পায়।
ব্রাজিলে 'বোসা' শব্দটি সেকেল গালি হিসেবে কোন স্বতন্ত্র আনন্দ, প্রাকৃতিক চাঞ্চল্যতা অথবা সহজাত ক্ষমতার ক্ষেত্রে ব্যবহার করা হয়। ১৯৩২ সালে নোয়েল রোজা প্রথমবারের মতো শব্দটি সাম্বায় ব্যবহার করেছেন:
হে সাম্বা, আমাদের প্রস্তুতি এবং অন্যান্য বোসাস আমাদের সম্পদ, আমাদের কাছের সম্পদ।
বোসা নোভা পরিভাষার উৎপত্তি রহস্য আজও অজানাই রয়ে গেছে। ১৯৫০-এর দশকের শেষদিকে রিও দি জেনেরিও'র শৈল্পিক সামুদ্রিক সৈকত সংস্কৃতিতে কোন নতুন ধারা বা কেতাদুরস্ত তরঙ্গ বুঝাতে বোসা পরিভাষা ব্যবহার করা হতো। ব্রাজিলীয় লেখক রুই কাস্ত্রো তাঁর বই বোসা নোভায় দাবী করেছেন যে, বোসা শব্দটি ১৯৫০-এর দশকে সঙ্গীতশিল্পীরা ইতোমধ্যেই ব্যবহার করে ফেলেছেন। এর মাধ্যমে কারও গান গাওয়া দক্ষতা বা নিজস্ব ধর্মীয় বিষয়ের ক্ষেত্রে প্রয়োগ করা হতো। কাস্ত্রো দাবী করেন যে, বোসা নোভা পরিভাষাটি খুব সম্ভবতঃ ১৯৫৮ সালে গ্রুপো ইউনিভার্সিটারিও হেব্রাইকো দো ব্রাসিল (ব্রাজিল বিশ্ববিদ্যালয় হিব্রু গ্রুপ) কর্তৃক পরিচালিত জনপরিবেষ্টিত কনসার্টে প্রথমবারের মতো ব্যবহার করা হয়েছে। এই দলে সিলভিনহা টেলেস, কার্লিনোস লিরা, নারা লিয়াও, লুইজিনো একা, রবার্তো মেনেস্কাল প্রমূখরা ছিলেন। ১৯৫৯ সালে নারা লিয়াও আরও একটি বোসা নোভাকেন্দ্রীক প্রদর্শনীতে অংশ নিয়েছিলেন। পিউসি'র (পন্টিফিসিয়া ইউনিভার্সিদাদ কাতোলিকা) পরিচালনায় প্রথম ফেস্টিভাল দে সাম্বা অধিবেশনে অন্তর্ভূক্ত হয়। এ অধিবেশনে কার্লোস দাইগুজ নামীয় এক আইনের ছাত্র সভাপতিত্ব করেছিলেন। পরবর্তীকালে তিনি লিয়াওয়ের সাথে পরিণয়সূত্রে আবদ্ধ হয়েছিলেন।
নাইলন-স্ট্রিং সংযুক্ত ক্লাসিক্যাল গিটারে বোসা নোভা সর্বাপেক্ষা বেশী প্রদর্শন করা হয়ে থাকে। এতে ধাতব পদার্থ দিয়ে তৈরী পিকের চেয়ে আঙ্গুলের সঞ্চালন চলে বেশী। গিটারের সাথে স্বরের সুন্দর প্রয়োগের মাধ্যমে জোয়াও গিলবার্তো এর প্রবর্তন করেছেন, পথিকৃৎ রয়েছেন ও উদাহরণ সৃষ্টি করেছেন। বৃহত্তর ক্ষেত্রে জাজে অভ্যস্ত দলগুলোও সর্বদাই একটি গিটার নিয়ে ছন্দনিহিত গান পরিবেশ করছে। প্রায়শঃই তিনি একই তারে ধারাবাহিকভাবে কয়েক ঘন্টা বাজাতে পারতেন।
বেগম (সাপ্তাহিক পত্রিকা)
বেগম বাংলা ভাষায় প্রথম সচিত্র নারী সাপ্তাহিক। সাহিত্যক্ষেত্রে মেয়েদের এগিয়ে আনার লক্ষ্যে ১৯৪৭ সালের ২০ জুলাই কলকাতা থেকে পত্রিকাটি প্রকাশিত হয়। পরে ১৯৫০ সালে পত্রিকাটির কার্যালয় ঢাকায় স্থানান্তর করা হয়। পত্রিকাটির আলোচ্য বিষয়গুলোর মধ্যে স্থান পায় নারী জাগরণ, কুসংস্কার বিলোপ, গ্রামগঞ্জের নির্যাতিত নারীদের চিত্র, জন্মনিরোধ, পরিবার পরিকল্পনা, প্রত্যন্ত অঞ্চলের মেয়েদের জীবনবোধ থেকে লেখা চিঠি এবং বিভিন্ন মনীষীর বাণী।
পত্রিকাটির প্রতিষ্ঠাতা ছিলেন তৎকালীন সওগাত পত্রিকার সম্পাদক মোহাম্মদ নাসিরউদ্দীন। প্রতিষ্ঠাতা সম্পাদিকা ছিলেন বেগম সুফিয়া কামাল। পরে পত্রিকাটির সম্পাদনা শুরু করেন নূরজাহান বেগম। ‘বেগম’-এর প্রথম সংখ্যা ছাপা হয়েছিল ৫০০ কপি ও এর মূল্য ছিল চার আনা। প্রচ্ছদে ছাপা হয়েছিল নারী অধিকার পথিকৃৎ বেগম রোকেয়ার ছবি।
১৯৪৮ সালে কলকাতায় প্রথম 'ঈদসংখ্যা বেগম' প্রকাশিত হয়। এ সংখ্যায় ৬২ জন নারী লেখকের লেখা ছাপা হয়। এর মূল্য ছিল ২ টাকা। ধর্ম সম্পর্কে মহিলাদের জ্ঞান লাভের জন্য ১৯৪৯ সালে প্রকাশিত হয় বেগম বিশ্বনবী সংখ্যা। এ সংখ্যায় ২৪টি প্রবন্ধ, ৪টি কবিতা, ২টি সচিত্র প্রতিবেদন ছাপা হয়।
১৯৫০ সালে পত্রিকাটিকে ঢাকায় নিয়ে আসা হয়।
১৯৫৪ সালে মার্কিন মহিলা সাংবাদিক, সাহিত্যিক ও সমাজকর্মী মিসেস আইদা আলসেথ ঢাকায় বেগম পত্রিকা অফিস পরিদর্শন করেন।
বর্তমানে বেগম "মাসিক" ভিত্তিতে প্রকাশিত হয়। বর্তমানে এর দায়িত্বে আছে নূরজাহান বেগমএর জ্যেষ্ঠ কন্যা ফ্লোরা নাসরিন খান।
১৯৫৪ সালের ১৫ ডিসেম্বর আনুষ্ঠানিকভাবে 'বেগম ক্লাব' প্রতিষ্ঠিত হয় যার প্রেসিডেন্ট হন বেগম শামসুন নাহার মাহমুদ, সেক্রেটারি হন নূরজাহান বেগম এবং বেগম সুফিয়া কামাল ছিলেন এর অন্যতম উপদেষ্টা। এটি ছিল বাংলাদেশের প্রথম মহিলা ক্লাব। ক্লাবটি ১৯৭০ সালে বন্ধ হয়ে যায়।
ভারতবর্ষ বিভক্ত হবার পরে ১৯৫০ সালে বেগম পত্রিকার অফিস ঢাকায় চলে আসে। এর নতুন ঠিকানা হয় বর্তমান পুরনো ঢাকার পাটুয়াটুলিতে। এখন পর্যন্ত বেগম পত্রিকার কার্যালয় এখানেই আছে।
আতাশিন'চি
চরিত্র গুলো হল-
ব্যাটম্যান ভার্সেস সুপারম্যান: ডন অব জাস্টিস
ব্যাটম্যান ভার্সেস সুপারম্যান:ডন অব জাস্টিস ২০১৬ সালে মুক্তিপ্রাপ্ত একটি মার্কিন সুপারহিরো চলচ্চিত্র যা ডিসি কমিকস চরিত্র ব্যাটম্যান ও সুপারম্যানকে নিয়ে নির্মিত। চলচ্চিত্রটি পরিচালনা করেন জ্যাক স্নাইডার এবং ওয়ার্নার ব্রস. এর পরিবেশকের ভূমিকা পালন করে। ছবিটি ২০১৩ সালের ম্যান অব স্টিল চলচ্চিত্রের পরের ঘটনা নিয়ে আবর্তিত। চলচ্চিত্রটি ডিসি এক্সটেন্ডেট ইউনিভার্সের দ্বিতীয় কিস্তি। এর চিত্রনাট্য লিখেছেন ক্রিস টেরিয়ো এবং ডেভিড এস. গয়ার এবং তারকাবহুল এই চলচ্চিত্রে অভিনয় করেছেন বেন অ্যাফ্লেক, হেনরি কেভিল, অ্যামি অ্যাডামস, জেসি আইসেনবার্গ, ডায়ান লেন, লরেন্স ফিসবার্ন, জেরেমি আয়রনস, হলি হান্টার্স এবং গ্যাল গ্যাডট। এই ছবির মাধ্যমে এই প্রথম কোন চলচ্চিত্রে একত্রে ব্যাটম্যান এবং সুপারম্যানকে দেখা গেছে। চলচ্চিত্রে লেক্স লুথর চরিত্রটি সুনিপুনভাবে কু-চক্রান্তের মাধ্যমে ব্যাটম্যান ও সুপারম্যান এর মধ্যে সংঘর্ষ বাধায়। ২০১৩ তে ম্যান অব স্টিল মুক্তির পরেই এটি নির্মানের ঘোষনা দেয়া হয়েছিলো।
মেট্রোপলিস শহরে জেনারেল জডের সাথে সুপারম্যানের লড়াইয়ের ১৮ মাস পরে ছবিটি শুরু হয় যখন সুপারম্যান তার কাজের জন্য বিতর্কের সম্মুখীন হয়েছেন। ব্রুস ওয়েন, যিনি গথাম সিটিতে ব্যাটম্যান হিসেবে অপরাধীদের বিরুদ্ধে লড়াই করেন, সুপারম্যানকে মানবজাতির জন্য বিপজ্জনক মনে করেন এবং তাকে থামানোর জন্য মেট্রোপলিস শহরে আসেন। ক্লার্ক কেন্ট, যা সুপারম্যানের আসল নাম, ব্যাটম্যানের কর্মকান্ড ডেইলি প্লানেট পত্রিকার মাধ্যমে ফাঁস করার চেষ্টা করেন। ওয়েন জানতে পারে যে রুশ অস্ত্র ব্যবসায়ী আনাতোলি ক্নিয়াজেভ লেক্সকর্পের মালিক লেক্স লুথরের সাথে যোগাযোগ করছে। ইতিমধ্যে লেক্স লুথর সিনেটর ফিঞ্চকে রাজি করানোর চেষ্টা করে যাতে তাকে ভারত মহাসাগরে প্রাপ্ত ক্রিপ্টোনাইট আমদানির অনুমতি দেওয়া হয়। তিনি দাবি করেন এটি ক্রিপ্টনবাসীদের বিরুদ্ধে ব্যবহারের জন্য। কিন্তু সিনেটর ফিঞ্চ তাতে রাজি হয় না।
বিশ্ব বাণিজ্য কেন্দ্র, কলকাতা
বিশ্ব বাণিজ্য কেন্দ্র, কলকাতা পশ্চিমবঙ্গের রজধানী কলকাতার উপকণ্ঠে রাজারহাট নিউটাউন অঞ্চলে অবস্থিত। বর্তমানে বিশ্ব বাণিজ্য কেন্দ্রের বিল্ডিংটি নির্মাণাধীন। এটি ভারতের তৃতীয় ও পূর্ব ভারত এর প্রথম ওয়ার্ল্ড ট্রেড সেন্টার। ওয়ার্ল্ড ট্রেড সেন্টারটি ২১৯ মিটার উচু হবে যা পূর্ব ভারতের দ্বিতীয় উচ্চতম (প্রথম দ্যা ফরটি টু) অট্টালিকা বা টাওয়ার। বিল্ডিংটি ৫১ তলা বিশিষ্ট হবে। এটি নেতাজি সুভাষচন্দ্র বসু আন্তর্জাতিক বিমানবন্দরের কাছে অবস্থিত।
অলিম্পিকে টোঙ্গা
টোঙ্গা মোট সাতটি গ্রীষ্মকালীন ও একটি শীতকালীন অলিম্পিক গেমসে অংশগ্রহণ করেছে। একমাত্র টোঙ্গা সবচেয়ে ছোট স্বাধীন দেশ গ্রীষ্মকালীন অলিম্পিক গেমসে পদক জিতার গৌরব অর্জন করেছে। টোঙ্গা প্রথম অলিম্পিক গেমসে অংশগ্রহণ করেছিল ১৯৮৪ সালে এবং প্রথম ও একমাত্র পদক জিতে ১৯৯৬ সালে।
কিম কার্দাশিয়ান
কিম্বার্লি "কিম" কার্দাশিয়ান ওয়েস্ট (née কিম্বার্লি নোয়েল কার্দাশিয়ান; ২১অক্টোবর, ১৯৮০) একজন মার্কিন রিয়েলিটি টেলিভিশন ব্যক্তিত্ব, অভিনেত্রী, সমাজকর্মী, ব্যবসায়ী মহিলা এবং মডেল। তিনি লস এন্জেলেসে জন্মগ্রহন করেন এবং সেখানেই বেড়ে ওঠেন। প্যারিস হিলটন এর সঙ্গে বন্ধুত্বের মাধ্যমে তিনি মিডিয়ার নজরে আসেন, কিন্তু ২০০৩-এ তারঁ সাবেক সঙ্গী রে জে এর সঙ্গে একটি যৌনকর্মের ভিডিওর মাধ্যমে তিনি আরো আলোচনায় আসেন, যেটি ২০০৭ এ ফাস হয়েছিলো। এ বছরের পরেই তিনি এবং তারঁ পরিবার রিয়েলিটি শো "কিপিং আপ উইথ দ্য কার্দাশিয়ানস" এ শো করতে থাকেন।
কিপিং আপ এর সাফল্যের পরে তিনি আসেন "কোর্টনি এন্ড কিম টেইক নিউইর্য়ক" এবং "কোর্টনি এন্ড কিম টেইক মায়ামিতে"। কার্দাশিয়ানের সঙ্গী র‍্যাপার কানইয়ে ওয়েস্ট এর সঙ্গে ২০১৪ এ সম্পর্ক থাকায় সে বছর তাঁরা বিবাহ বন্ধনে আবদ্ধ হন। এই ঘটনাটি সে বছর ব্যাপক হারে আলোচিত হয়েছিলো। সাম্প্রতিক বছরগুলোতে নিজের পরিচয়ে কিছু ব্যবসা পরিচালনা করে চলেছেন। যেমন:- মোবাইল গেইম, মেক-আপ পণ্য, এবং ২০১৫ এ ছবির বই সেলফিস। সবোর্চ্চ বেতন প্রাপ্ত টেলিভিশন রিয়েলিটি ব্যক্তিত্বের মধ্যে তিনি সবার উপরে উঠে আসেন,তাঁর মোট আয় US$৫৩ মিলিয়ন।.
A Jenner changed her name to Caitlyn due to gender transition in 2015.
B Shared with Kourtney, Khloe, Rob and Kris
C Shared with Kourtney, Khloe, Rob and Kris
D Shared with Kourtney, Khloe, Rob and Kris
E With Kourtney, Khloe, Rob, Kris, Kendall, Kylie and Caitlyn (then Bruce)
টিউলিপ সিদ্দিক
টিউলিপ রেজওয়ানা সিদ্দিক (জন্ম: ১৬ সেপ্টেম্বর ১৯৮২) একজন বাংলাদেশী বংশোদ্ভূত ব্রিটিশ লেবার পার্টি এবং কো-অপারেটিপ পার্টির রাজনীতিবিদ। তিনি ২০১৫ সালের সাধারণ নির্বাচনে লন্ডনের হ্যামস্টেড অ্যান্ড কিলবার্ন আসন থেকে পার্লামেন্ট সদস্য নির্বাচিত হয়েছেন। এর পূর্বে তিনি রিজেন্ট পার্কের কাউন্সিলর এবং ২০১০ সালে ক্যামডেন কাউন্সিলের কালচার অ্যান্ড কমিউনিটির সদস্য ছিলেন।
শেখ রেহানা ও শফিক সিদ্দিকীর মেয়ে টিউলিপ সিদ্দিক ১৯৮২ সালে লন্ডনের মিচামে সেন্ট হেলিয়ার হাসপাতালে জন্মগ্রহণ করেন।
তার শৈশব কেটেছে বাংলাদেশ, ভারত এবং সিঙ্গাপুরে। ১৫ বছর বয়স থেকে তিনি হ্যাম্পস্টিড ও কিলবার্নে বসবাস করছেন। এই এলাকায় স্কুলে পড়েছেন ও কাউন্সিলর হিসেবে দায়িত্ব পালন করেছেন। লন্ডনের কিংস কলেজ থেকে পলিটিক্স, পলিসি ও গভর্নমেন্ট বিষয়ে তার স্নাতকোত্তর ডিগ্রি রয়েছে। মাত্র ১৬ বছর বয়সে লেবার পার্টির সদস্য হওয়া টিউলিপ অ্যামনেস্টি ইন্টারন্যাশনাল গ্রেটার লন্ডন অথরিটি এবং সেইভ দ্য চিলড্রেনের সঙ্গেও কাজ করেছেন। ২০১০ সালে ক্যামডেন কাউন্সিলে প্রথম বাঙালি নারী কাউন্সিলর নির্বাচিত হন তিনি।
ব্রিটেনের ৫৬ তম সাধারণ নির্বাচনে হ্যাম্পস্টিড ও কিলবার্ন আসন থেকে এমপি পদে বিজয়ী হয়েছেন বঙ্গবন্ধু শেখ মুজিবুর রহমানের নাতনি, শেখ রেহানা ও শফিক সিদ্দিকীর বড় মেয়ে ও প্রধানমন্ত্রী শেখ হাসিনার ভাগ্নি টিউলিপ। ২০১৫ সালের নির্বাচনে টিউলিপের জয়ের ব্যবধান ছিল এক হাজার ১৩৮ ভোট। ৭ মে ১ হাজার ১৩৮ ভোটের ব্যবধানে ক্ষমতাসীন কনজারভেটিভ পার্টির প্রার্থীকে পরাজিত করে বিজয়ী হয়েছিলেন টিউলিপ। টিউলিপ সিদ্দিকী পেয়েছিলেন ২৩ হাজার ৯৭৭ ভোট। আর কনজারভেটিভ পার্টির সায়মন মার্কাস পেয়েছেন ২২ হাজার ৮৩৯ ভোট।
দুইবছর পর ২০১৭ সালে টিউলিপ সিদ্দিক আবারও জিতলেন যুক্তরাজ্যে। এবার ভোটের ব্যবধান বেড়েছে দশগুণেরও বেশি। লন্ডনের হ্যাম্পস্টেড অ্যান্ড কিলবার্ন আসন থেকে লেবার পার্র্টির প্রার্থী টিউলিপ পেয়েছেন ৩৪ হাজার ৪৬৪ ভোট। তার নিকটতম প্রতিদ্বন্দ্বী কনজারভেটিভ দলের প্রার্থী ক্লেয়ার লুইচ লিল্যান্ড পেয়েছেন টিউলিপের অর্ধেক ভোট। তার পক্ষে রায় দিয়েছেন মাত্র ১৮ হাজার ৯০৪ জন।
২০১৫ সালে টিউলিপ ব্রিটিশ লেবার পার্টির ছায়া মন্ত্রিপরিষদে সংস্কৃতি, গণমাধ্যম ও ক্রীড়া বিষয়ক প্রতিমন্ত্রী হন।
২০১৭ সালে ব্রিটেনের লেবার পার্টির ছায়া শিক্ষামন্ত্রীর দায়িত্ব নিয়েছেন বঙ্গবন্ধুর নাতনি টিউলিপ সিদ্দিক এমপি।
স্বামী ক্রিস পার্সি সঙ্গে টিউলিপ সিদ্দিক লন্ডনে বসবাস করেন। এই দম্পতির এক মেয়ে ও ছেলে রয়েছে। মেয়ে আজালিয়া জয় পার্সির ও রাফায়েল মুজিব সেন্ট জন পার্সি।
ইসমাইল ইবনে মুসা মেঙ্ক
ইসমাইল ইবনে মুসা মেঙ্ক হলেন একজন বিখ্যাত মুসলিম শিক্ষাবিদ, ইসলাম প্রচারক ও বক্তা, যিনি মুফতি মেঙ্ক নামে অধিক পরিচিত। তিনি বর্তমানে জিম্বাবুয়ের মহান মুফতি বা "গ্র্যান্ড মুফতি"।
মুফতি মেঙ্ক জিম্বাবুয়ের হারারে-তে জন্মগ্রহণ করেন, সেখানেই তাঁর প্রারম্ভিক শিক্ষার হাতেখড়ি। উনি যখন বিশ্ববিদ্যালয়ে পা রাখতে যাবেন, তাঁর আগ দিয়ে জানতে পারেন উনার পিতা মদিনা বিশ্ববিদ্যালয়ে ভর্তির জন্যে উনার নাম দিয়েছিলেন এবং উনি নির্বাচিত হয়েছেন। তখন উনার বাবা উনাকে বলেন, মদিনা রাসুলুল্লাহ (সা) এর শহর, চেষ্টা করে দেখতে গিয়ে কি হয়। বাবার কথামত উনি সেখানে যান  এবং পরবর্তীতে মদীনা ইসলামী বিশ্ববিদ্যালয় থেকে শরিয়া আইনের ওপর উপাধি অর্জন করেন। এরপর ভারতের গুজরাট থেকে আইনশাস্ত্রে উচ্চতর শিক্ষা অর্জন করেন এবং মুফতি উপাধি লাভ করেন।
তিনি জিম্বাবুয়ের মুসলিম জনসংখ্যার শিক্ষার চাহিদা সরবরাহের জন্য প্রতিষ্ঠিত দার-উল ইলম (ইসলামিক এডুকেশনাল সেন্টার)-এর প্রধান পরিচালক। মুফতি মেঙ্ক বিশেষত পূর্ব আফ্রিকায় বিপুল জনপ্রিয় এবং আন্তর্জাতিকভাবে মুসলিম-বক্তা হিসেবে পরিচিত মুখ।
তিনি কঠোরভাবে সমকামের বিরুদ্ধে বক্তব্য প্রদান করেন। তিনি সমকামীদের উদ্দেশ্য করে বলেনঃ ‘কিভাবে তোমরা একই লিঙ্গের সাথে অনৈতিক সম্পর্ক স্থাপন করো? অথচ কুরআন একে স্পষ্ট ভাবে নিষিদ্ধ করেছে, নোংরা বলে আখ্যায়িত করেছে।'
সামাজিক যোগাযোগ মাধ্যমে অনুপ্রেরণামূলক বিভিন্ন উক্তির মাধ্যমে তিনি তুমুল বিশ্বব্যাপী মুসলিমদের মধ্যে তুমুল জনপ্রিয়তা লাভ করেছেন। তাঁর ফেসবুকে প্রায় ২.৮ মিলিয়নের বেশি ফলোয়ার, টুইটারে প্রায় ৩.৫ মিলিয়ন ফলোয়ার বিদ্যমান। এছাড়া ইউটিউবে তাঁর প্রায় ২৮ লাখের বেশি সাবস্ক্রাইবার আছে।
২০১৫ সালে সমাজ-সংস্কারে অবদান রাখার জন্য কেএসবিইএ আন্তর্জাতিক নেতৃত্ব ২০১৫ অ্যাওয়ার্ড প্রদান করা হয়। এছাড়া ২০১৬ সালে ফিলিপাইনের একটি ধর্মীয় বিশ্ববিদ্যালয় 'অ্যালডারসগেইট ইউনিভার্সিটি' তাঁকে সমাজ-সংস্কারের জন্য অনারারি ডক্টরেট দিয়ে সম্মানিত করে।
রায়পুর ইউনিয়ন, জীবননগর
রায়পুর ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।
পূর্বে ও দক্ষিণে ঝিনাইদহের কোটচাঁদপুর উপজেলা ও মহেশপুর উপজেলা পশ্চিম ও উত্তরে হাসাদহ ইউনিয়ন ও আন্দুলবাড়িয়া ইউনিয়ন অবস্থিত। এ ইউনিয়ন উপজেলা সদর হতে ১৪ কিমি দুরে অবস্থিত।
ব্রিটিশ আমলে এটি রায়পুর ইউনিয়ন বোর্ড নামে ও পাকিস্তান আমলে কাউন্সিল নামে পরিচিত ছিল। বাংলাদেশ স্বাধীন হওয়ার পর ইউনিয়ন বিলুপ্ত হয়। আবার ২০১৩ সালে পুরাতন বাঁকা ইউনিয়ন ভেঙ্গে সম্পূর্ণ ইউনিয়নের মর্যাদা লাভ করে।
এ ইউনিয়ন একটি মৌজা, ৮টি গ্রাম নিয়ে গঠিত যা ৯টি প্রশাসনিক ওয়ার্ডে বিভক্ত।
গ্রামসমুহ হল:-
রায়পুর ইউনিয়নের গড় শিক্ষার হার ৪৭℅। এখানে ১টি মাধ্যমিক বিদ্যালয়, ১টি মাদ্রাসা, ৭টি প্রাথমিক বিদ্যালয় আছে।
এ ইউনিয়নের অর্থনীতি মূলত কৃষি নির্ভর। এখানে ধান, পাট,আলু,গম সহ বিভিন্ন ফসল উৎপাদিত হয়।
একমাত্র নদী ভৈরব। যা নতুন চাকলা ও বালিহুদা গ্রামের মধ্যদিয়ে প্রবাহিত হয়েছে।
খালেদা একরাম
অধ্যাপক খালেদা একরাম (জন্ম: ৬ আগস্ট, ১৯৫০; মৃত্যু: ২৪ মে, ২০১৬) বাংলাদেশ প্রকৌশল বিশ্ববিদ্যালয়ের প্রথম নারী উপাচার্য। অধ্যাপক খালেদা একরাম বাংলাদেশের কোনো পাবলিক বিশ্ববিদ্যালয়ের দায়িত্ব পাওয়া দ্বিতীয় নারী উপাচার্য আর বুয়েটে প্রথম।
১৯৫০ সালের ৬ অগাস্ট ঢাকায় জন্ম নেওয়া খালেদা ইকরামের বাড়ি বগুড়ায়। তবে তাঁর জন্ম ঢাকায়। ঢাকাতেই বড় হয়েছেন তিনি। ১৯৭৪ সালে বুয়েট থেকে স্থাপত্যে ডিগ্রি নেওয়ার পর ১৯৮০ সালে ইউনিভার্সিটি অব হাওয়াই থেকে নগর পরিকল্পনা বিষয়ে স্নাতকোত্তর ডিগ্রি নেন।
অধ্যাপক খালেদা একরাম বুয়েটের স্থাপত্য বিভাগের অধ্যাপক ছিলেন। ৪০ বছরের বেশি সময় ধরে শিক্ষকতা করেছেন তিনি। ২০১৪ সালের সেপ্টেম্বরে চার বছরের জন্য বুয়েটের উপাচার্য হিসেবে নিয়োগ পান খালেদা একরাম।
মে মাসের মাঝামাঝি সময়ে চিকিৎসার জন্য খালেদা একরামকে ব্যাংককে নেওয়া হয়। পরে অবস্থার অবনতি হলে তাঁকে লাইফ সাপোর্টে রাখা হয়। ২৪ মে ২০১৬ সোমবার দিবাগত রাতে ব্যাংককের একটি হাসপাতালে চিকিৎসাধীন অবস্থায় শেষনিশ্বাস ত্যাগ করেন খালেদা একরাম। তাঁর বয়স হয়েছিল ৬৫ বছর।
আইসক্রিম (চলচ্চিত্র)
আইসক্রিম ত্রিভুজ প্রেমের হাসি-কান্নাকে উপজীব্য করে নির্মিত বাংলাদেশী চলচ্চিত্র। এর কাহিনী, চিত্রনাট্য, সংলাপ ও পরিচালনায় ছিলেন রেদওয়ান রনি। এটি প্রযোজনা করেছে পিং-পং এন্টারটেইনমেন্ট, পপকর্ন ফিল্মস এবং টপ অব মাইন্ড। এতে অভিনয় করেছেন উদয়, তুষি, রাজ, এটিএম শামসুজ্জামান, ওমর সানী, নাদিয়া খানম, প্রয়াত দিতি ও সায়েম সাদাত।
একটি ত্রিভুজ ভালোবাসার গল্প এতে তুলে ধরা হয়েছে। "ভালোবাসা যে যত্নে রাখতে হয়, ভালোবাসাকে ভালো বাসতে হয়" এই প্রতিপাদ্যের ওপর ভিত্তি করেই গড়ে উঠেছে এর মুল কাহিনী।সম্পূর্ণ ছবিটির দৃশ্যায়ন বাংলাদেশেই করা হয়। ২০১৪ সালের ৫ এপ্রিল সেন্টমার্টিনে দৃশ্যধারণ দিয়ে শুরু এর দৃশ্যায়নের কাজ। পরবর্তিতে ঢাকার অদূরে সাভারসহ দেশের বিভিন্ন জায়গায় ছবিটির দৃশ্যায়নের কাজ হয়।
অলিম্পিকে ত্রিনিদাদ ও টোবাগো
ত্রিনিদাদ ও টোবাগো প্রথম অলিম্পিক গেমসে অংশগ্রহণ করে ১৯৪৮ গ্রীষ্মকালীন অলিম্পিকে। অভিষেকের পর ত্রিনিদাদ ১৪টি গ্রীষ্মকালীন ও ৩টি শীতকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে অভিষেক হয় ১৯৯৪ সালে।
ত্রিনিদাদের ক্রীড়াবিদগণ ২টি স্বর্ণ সহ মোট ১৮টি পদক জিতেছে। প্রথম পদক জিতে ১৯৪৮ গেমসে ভারোত্তোলনে।
শঙ্খনীল কারাগার (চলচ্চিত্র)
শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। প্রখ্যাত বাংলাদেশী সাহিত্যিক হুমায়ূন আহমেদের উপন্যাস "শঙ্খনীল কারাগার" অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।
রাবেয়া মধ্যবিত্ত দম্পতি মতিন উদ্দিন ও শিরিনের মেয়ে। গায়ের রং কালো হওয়ায় তার জন্য ভালো পাত্র পাওয়া যায় না। অপরদিকে মধ্যবিত্ত পরিবারে চলছে অভাব অনটন। ছোট ভাই খোকা চাকরীর অন্বেষণে ঘুরছে। ছোটবোন রুনুর জন্য ভাল বিয়ের প্রস্তাব আসে। এভাবে নানা ধরনের টানাপোড়েন আর সংগ্রামের মধ্য দিয়ে এগিয়ে যেতে হয় পরিবারটিকে।শঙ্খনীল কারাগার চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, ও শাম্মী আখতার।
জাতীয় চলচ্চিত্র পুরস্কার
সর্বানন্দ সোনোয়াল
সর্বানন্দ সোনোয়াল (; ) অসমের বর্তমান মুখ্যমন্ত্রী ও ভারতীয় জনতা পার্টির নেতা। ২০১৬ সনের অসম বিধানসভা নির্বাচনে ভারতীয় জনতা পার্টি বিপুল সংখ্যক ভোটে জয়ী হয় ও সর্বানন্দ সোনোয়াল অসমের মুখ্যমন্ত্রীর পদ গ্রহন করেন। তিনি ২০১৬সনের ২৪মে তারিখে গুয়াহাটিতে মুখ্যমন্ত্রী পদের শপথ গ্রহন করেন।
অসমের ডিব্রুগড়ে সর্বানন্দ সোনোয়াল জন্মগ্রহণ করেন। তাঁর পিতার নাম জিবেশ্বর সোনোয়াল ও মাতার নাম দিনেশ্বরী সোনোয়াল।
মোহিত রায়না
মোহিত রায়না (मोहित रैना) একজন অভিনেতা যিনি ভারতীয় টেলিভিশন এবং বলিউডে কাজ করেন।
রায়না "দেবো কে দেব-মহাদেব" টিভি সিরিজে হিন্দু দেবতা শিবের প্রধান চরিত্র ভূমিকায় ও "মহাভারত " (২০১৩, টিভি সিরিজ)-এ অভিনয় করেন। পূর্বে যা তিনি "চেহ্‌রা" (২০০৯) ও গঙ্গা কি ধেজ (২০১০)-সহ ধারাবাহিক টিভি নাটকেও অভিনয় করেছিলেন। তিনি একটি বিজ্ঞানভিত্তিক কল্পকাহিনীভিত্তিক টিভি অনুষ্ঠান ‘অন্তরীক্ষ’ (২০০৪)-নামক অনুষ্ঠান দিয়ে অভিনয় জীবন শুরু করেন এবং পরবর্তীতে ‘ডন মুথু সোয়ামী’ (২০০৮), যে কিংবদন্তী মিঠুন চক্রবর্তীর সাথে নাম ভূমিকায় অভিনয় করেছিলেন।
ত্রিবন্ধন
রসায়নশাস্ত্রে ত্রিবন্ধন হল এক ধরণের রাসায়নিক বন্ধন যেখানে দুটি পরমাণু ৬টি বন্ধন ইলেকট্রন এর মাধ্যমে যুক্ত হয়। সাধারণ সমযোজী বন্ধনে দুটি পরমাণু দুটি ইলেকট্রন ভাগাভাগি করে বন্ধন গঠন করে থাকে। ত্রিবন্ধনের সবচেয়ে বেশি উদাহরণ খুঁজে পাওয়া যাবে কার্বন পরমাণু দ্বারা গঠিত যৌগে, যেমন অ্যালকাইন। এছাড়া সায়ানাইড ও আইসোসায়ানাইড কার্যকরী মূলকবিশিষ্ট যৌগেও ত্রিবন্ধন বিদ্যমান। কিছু দ্বিপরমাণুক অণু, যেমন ডাইনাইট্রোজেন এবং কার্বন মনোক্সাইড প্রভৃতি যৌগেও ত্রিবন্ধন দেখা যায়। গাঠনিক সংকেতে দুটি পরমাণুর মধ্যকার ত্রিবন্ধনকে তিনটি সমান্তরাল রেখা (≡) আকারে দেখানো হয়।
ত্রিবন্ধন, দ্বিবন্ধন অপেক্ষা অধিকতর শক্তিশালী, তাই তাদের বন্ধন দৈর্ঘ্যও ছোট। উদাহরণস্বরূপ ইথাইন (HC≡CH) এর অণুতে কার্বন-কার্বন বন্ধন দূরত্ব ১২০ পিকোমিটার হলেও ইথিন (HC=CH) অণুর বন্ধন দূরত্ব ১৩৩ পিকোমিটার, অর্থাৎ ইথিন অপেক্ষা ছোট। এই বন্ধনধারীদের বন্ধনীক্রম তিন।
অরবিটালের সংকরায়ণ দ্বারা এই প্রকৃতির বন্ধন ব্যাখ্যা করা যায়। অ্যাসিটিলিন বা ইথাইনের ক্ষেত্রে প্রতিটা কার্বন পরমাণু তার যোজ্যতাস্তরের একটি s ও একটি p অরবিটাল পরস্পর পরস্পরের সাথে অধিক্রমণ করে দুটি সমশক্তিসম্পন্ন sp সংকরায়িত অরবিটাল গঠন করে। অর্থাৎ ইথাইনের ক্ষেত্রে দুটি sp অরবিটাল এবং দুটি p অরবিটাল (p ও p) থাকে। এই p অরবিটালদ্বয় পরস্পরের সাথে ১৮০° কোণে অবস্থান করে। এমতাবস্থায় বন্ধন গঠনের জন্য প্রতিটা কার্বনের sp অরবিটাল পরস্পরের সাথে অধিক্রমিত হয়ে sp-sp σ-বন্ধন গঠন করে। অসংকরিত p ও p অরবিটালদ্বয়ের প্রত্যেকের লোব দুটি সমতলের উপরে ও নিচে পরস্পর সমান্তরালভাবে অবস্থান করে ফলে একটির p এর সাথে অপরটির p এবং একটির p এর সাথে অপরটির p অরবিটালের π-বন্ধন গঠন করে। শেষমেষ একটি σ ও দুটি π-বন্ধন গঠিত হওয়ার মাধ্যমে কার্বন কার্বন ত্রিবন্ধন গঠিত হয়।
বাঁকা বন্ধন মডেল অনুযায়ী, তিনটি sp লোবের অধিক্রমণও ত্রিবন্ধন গঠন করতে পারে, যেখানে পাই (π) বন্ধনের কোনো প্রয়োজন হয় না।
আগুনের পরশমণি (চলচ্চিত্র)
আগুনের পরশমণি ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। বাংলাদেশের স্বাধীনতা যুদ্ধভিত্তিক এই চলচ্চিত্রটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটি তাঁর নিজের লেখা উপন্যাস অবলম্বনে নির্মাণ করেন এবং এটিই তাঁর পরিচালিত প্রথম পূর্ণদৈর্ঘ্য চলচ্চিত্র। এতে অভিনয় করেছেন বিপাশা হায়াত, আসাদুজ্জামান নূর, আবুল হায়াত, ডলি জহুর সহ আরো অনেকে। বাংলাদেশ সরকারের অণুদানের ছবি "আগুনের পরশমণি" শ্রেষ্ঠ চলচ্চিত্রসহ আটটি বিভাগে জাতীয় চলচ্চিত্র পুরস্কার অর্জন করে।
১৯৭১ সালের মে মাস। অবরুদ্ধ ঢাকায় ভীষণ নিস্তব্ধ রাতের বুক চিরে ছুটছে পাকিস্তানি হানাদার বাহিনীর সাঁজোয়া গাড়ির বহর। তীব্র হতাশা, তীব্র ভয়ে কাঁপছে বাংলাদেশের মানুষ। অবরুদ্ধ ঢাকার একটি পরিবারের কর্তা মতিন সাহেব ট্রানজিস্টার শোনার চেষ্টা করছেন মৃদু ভলিউমে। ভয়েস অব আমেরিকা, বিবিসি, স্বাধীন বাংলা বেতার কেন্দ্র শোনার চেষ্টা করছেন। নব ঘোরাচ্ছেন ট্রানজিস্টারের। হঠাৎ শুনতে পেলেন বজ্রকণ্ঠের অংশ বিশেষ : ‘মনে রাখবা রক্ত যখন দিয়েছি / রক্ত আরও দিবঃ / এবারের সংগ্রাম আমাদের মুক্তির সংগ্রাম / এবারের সংগ্রাম আমাদের স্বাধীনতার সংগ্রাম। মতিন সাহেবের পরিবারে কয়েকদিন পর হাজির হন উনার বন্ধুর ছেলে বদি এবং তার সাথের মুক্তিযোদ্ধারা একের পর এক অভিযান করে সফলতা লাভ করে। কিন্তু এক এক করে তারা পাক বাহিনীর হাতে বন্ধী হয়। ধরা পড়েও গেরিলাযোদ্ধা রাশেদুল করিম তাকে জিজ্ঞাসাবাদের সময় থু থু ছিটিয়েছেন পাকিস্তানী মেজরের মুখে। হাতের আঙুল কেটে ফেলা হয়েছে তাঁর। মাথা নোয়াননি। অবশেষে বদি গুলি খান। তাকে সারানোর মত ডাক্তার ঔষধের এর জন্য সকাল পর্যন্ত অপেক্ষা করতে হবে। কিন্তু তিনি কি পারবেন সকাল পর্যন্ত বাঁচতে? তিনি কি আরেকটি সূর্যালোক দেখতে পাবেন? এভাবেই শেষ হয় চলচ্চিত্রের কাহিনী।আগুনের পরশমণি চলচ্চিত্রের সঙ্গীত পরিচালনা করেছেন সত্য সাহা। গানের কথা রবীন্দ্রনাথ ঠাকুর ও হাছন রাজার গান থেকে নেয়া। গানে কণ্ঠ দিয়েছেন শাম্মী আখতার, মিতা হক।
জাতীয় চলচ্চিত্র পুরস্কার
ডর্টমুন্ড
ডর্টমুন্ড (; ; Latin: "Tremonia") হচ্ছে উত্তর রাইনে-ওয়েস্টপালিয়া রাজ্যের একটি স্বাধীন শহর। শহরটি এ রাজ্যের মধ্যে অবস্থিত এবং এটিকে প্রশাসনিক,বানিজ্যিক এবং সাংস্কৃতিক এলাকা হিসেবে বিবেচনা করা হয়। জনসংখ্যার দিকক থেকে এটি জার্মানির ৮ম বৃহত্তম শহর। জনসংখ্যা ও আয়তনের হিসেবে এটিকে বড় শহর হিসেবে বিবেচনা করা হয়। 
এটি ৮৮২ সালে প্রতিষ্ঠিত হয়। ১৩-১৪ শতকের মাঝামাঝিতে এটি রাইনের প্রধান শহর ছিলো। ১৯৭০ এর সময়ে এটি ছিল জার্মানির সবচেয়ে গুরুত্বপূর্ণ কয়লা,লৌহ এবং বিয়ার এর ক্ষেত্র।
কয়লা এবং লৌহ শিল্পের উন্নয়নের পর থেকে এখানে জনসংখ্যা বাড়তে থাকে পরবর্তীতে এ শিল্পের জায়গায় স্থান পায় বায়োমেডিকেল প্রযুক্তি, মাইক্রো সিস্টেম প্রযুক্তি এবং সেবা শিল্প। ২০০৯ এ এই শহরটি 'নোড শহর'নামে খ্যাতি পায়।
ডর্টমুন্ড জার্মানির বিখ্যাত সংস্কৃতিপূর্ন এবং শিক্ষা এলাকা। টেকনিক্যাল ইন্সটিটিউট অব ডর্টমুন্ড  এখানের একটি বিখ্যাত শিক্ষা প্রতিষ্ঠান। এখানে জার্মানির বিখ্যাত অনেক জাদুঘর রয়েছে। অস্টওয়াল জাদুঘর ডর্টমুন্ডেরর বিখ্যাত একটি জাদুঘর।এখানের প্রাকৃতিক সৌন্দর্য বৈচিত্র্যপূর্ণ। অধিকাংশ এলাকায় মননোরম উদ্যান, জলজপথ, সবুজ ভূমি ইত্যাদি রয়েছে।
ডর্টমুন্ড একটি স্বাধীন এলাকা এবং এটি রুহর এর বড় শহর। এমনকি এটি ইউরোপের বড় পৌর শহর গুলোর মধ্যে ও অন্যতম।
ডর্টমুন্ড জলবায়ু এলাকায় অবস্থিত। শীতে অপেক্ষাজনক বেশি ঠান্ডা, গ্রীষ্মে বেশি গরম নয়। বার্ষিক তাপমাত্রা এর মধ্যে অবস্থান করে। বার্ষিক বৃষ্টিপাতের পরিমান ।
শিল্পায়নের যুগে এখানে কয়লা ও লৌহ শিল্পের বিস্তারের কারনে জনসংখ্যা দ্রুত বাড়তে থাকে।
অলিম্পিকে উরুগুয়ে
উরুগুয়ে প্রথম অলিম্পিক গেমসে অংশগ্রহণ করে ১৯২৪ সালে এবং তারপর থেকে প্রতিটি গ্রীষ্মকালীন অলিম্পিক গেমসে অংশগ্রহণ করে আসছে শুধুমাত্র ১৯৮০ গেমস ছাড়া, যাতে তারা যুক্তরাষ্ট্রের নেতৃত্বে বয়কট করেছিল। শীতকালীন অলিম্পিক গেমসে ১৯৯৮ সালে অভিষেক হলেও পরে আর কোন শীতকালীন গেমসে অংশগ্রহণ করেনি।
উরুগুয়ের ক্রীড়াবিদগণ ২টি স্বর্ণ সহ মোট ১০টি পদক জিতেছে। প্রথম পদক জিতে ১৯২৪ সালে ফুটবলে।
উরুগুয়ের জাতীয় অলিম্পিক কমিটি ১৯২৩ সালে গঠিত হয় এবং একই বছরে আন্তর্জাতিক অলিম্পিক কমিটির স্বীকৃতি পায়।
ক্যান্ডি বার
হুয়ানিতা ডেল স্লাশার, (০৬ জুলাই, ১৯৩৫ – ৩০ ডিসেম্বর, ২০০৫) যিনি ক্যান্ডি বার হিসেবে পরিচিত; ছিলেন বিংশ শতাব্দীর মার্কিন স্ট্রিপার, ব্যঙ্গাত্মক নর্তকী, অভিনেত্রী, এবং প্রাপ্তবয়স্ক মডেল।
১৯৫০-এর দশকে তিনি ডালাস, লস অ্যাঞ্জেলেস এবং লাস ভেগাস ভ্যালিতে স্ট্রিপার কর্মজীবনের জন্য জাতীয়ভাবে মনোযোগ অকর্ষন করতে সমর্থ হয়েছিলেন, পাশাপাশি তার আইনী জটিলতা, পারিবারিকভাবে বিছিন্ন দ্বিতীয় স্বামীর হত্যাকাণ্ড, গ্রেফতার ও ড্রাগ অধিকরনের জন্য কারাদণ্ড ভোগ, মিকি কোহেন এবং জ্যাক রুবির সঙ্গে সম্পর্ক ইত্যাদি কারণে।
ক্যান্ডি বার ১৯৩৫ সালের ০৬ জুলাই টেক্সাসের এডনায় জুয়ানিতা ডেল স্লুশার নামপ জন্ম গ্রহণ করেন। তাঁর পিতামাতা এলভিন ও ফোরেস্ট স্লুশারের সন্তানাদির মধ্যে ক্যান্ডি বার পঞ্চম।
তার মা ফোরেস্ট স্লুশারের বাহন দুর্ঘটনায় মৃত্যুরর পর তার পিতা আবার বিয়ে করেন যাখন ক্যান্ডির বয়স ৯ বছর।
তারপর ক্যান্ডি ১৩ বছর বয়সে বাড়ি ছেড়ে ডালাসে পালিয়ে যায় এবং সেখানে একটি মোটেলে কাজকরা শুরু করে। সেখানে তিনি দেহব্যবসায় যুক্ত হন। ক্যান্ডি ১৪ বছর বয়সে তার প্রথম বিয়ে করেন বিল্লি জোয় ড্যাবসের সাথে। কিন্তু কিছুদিন পরেই তার আলাদা হয়ে যায়। এরপর সে একজন যৌনাবেদক (exotic) নৃত্যাঙ্গনার কাজ শুরু করে।
ক্যান্ডি বার ১৯৫০ খৃষ্টাব্দে তাঁর কর্মজীবন শুরু করেন একজন ড্যান্সার হিসেবে ও পরে তিনি অভিনয়ও শুরু করেন। একসময় তিনি আন্ডারগ্রাউন্ড পর্নোগ্রাফি শুট করার জন্যে পুলিশ হাতে গেরেপ্তার হন। সেই থেকে তাঁকে বিশ্বের প্রথম নারী যৌনশিল্পী মনে করা হয়। ১৯৯২ সালে ক্যান্ডি আবার তার পৈতৃক গ্রামে ফিরে আসেন। শেষ জীবনে তিনি পনিউমোনিয়া রোগে আক্রান্ত হয়ে ২০০৫ সালের ৩০ ডিসেম্বর ভিক্টোরিয়া, টেক্সাসের একটি হাসপাতালে মৃত্যু বরণ করেন।
ইহসান ইলাহী জহির
ইহসান ইলাহী জহির (উর্দু: احسان الہی ظہیر) (৩১ মে, ১৯৪৫ - ৩০ মার্চ, ১৯৮৭) একজন বিখ্যাত পাকিস্তানি ইসলামী ধর্মতত্ত্ববিদ, বক্তা ও আহলে হাদিস আন্দোলনের নেতা ছিলেন। তিনি একটি গুপ্তঘাতক সম্প্রদায়ের বোমা বিস্ফোরণে মৃত্যুবরণ করেন।
আল্লামা জহির বিশ্বাস করতেন শিয়ারা ইসরায়েলি এজেন্ট এবং তিনি শিয়াদের মুসলিম মনে করতেন না ।
একটি বক্তৃতা দিতে গিয়ে মঞ্চে রোপণ করা বোমা বিস্ফোরণে পাকিস্তানের এই বর্ষীয়ান নেতার মৃত্যু হয়। এজন্য অনেকসময় তাঁর নামের সাথে ‘শহীদ’ শব্দটি ব্যবহার করা হয়। সমগ্র পাকিস্তানে তিনি খুব জনপ্রিয় এবং সম্মানিত ব্যক্তিত্ব ছিলেন।
স্মার্ট সিটি প্রকল্প
স্মার্ট সিটি প্রকল্প হল ভারত সরকারের দ্বারা গৃহীত একটি প্রকল্প বা অভিযান। এই মিশনটি ২০১৫ সালে ভারতের প্রধানমন্ত্রী নরেন্দ্র মোদী উদ্ভোদন করেন। এই প্রকল্পে ভারতের বিভিন্ন শহরের উন্নয়ন ও কর্মসংস্থান বাড়ানোর এবং নাগরির পরিসেবার উন্নতির কথা বলা হয়েছে। প্রথম ধাপে ভারতের ১০০ টি শহরকে "স্মার্ট সিটি প্রকল্পের" আওতায় আনা হয়েছে। এই ১০০ শহরের মধ্যে যে শহর গুলি স্মার্ট সিটি মিশনের শর্ত পুরন করেছে তার মধ্যে প্রথমত ২০ টি শহরকে স্মার্ট সিটির প্যথম তালিকায় আনা হয়। এর পর দ্বিতীয় তালিকায় ১৩ টি শহর স্থান পেয়েছে। প্রথম তালিকার শহর গুলির উন্নয়ের জন্য ৫০ হাজার কোটি টাকা(₹) ও দ্বিতীয় তালিকার শহর গুলির জন্য ৩০ হাজার কোটি টাকা (₹) ধার্য করা হয়েছে।
অলিম্পিকে থাইল্যান্ড
থাইল্যান্ড প্রথম অলিম্পিক গেমসে অংশগ্রহণ করে ১৯৫২ সালে এবং তারপরের সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে একমাত্র ১৯৮০ গ্রীষ্মকালীন গেমস বাদে, যাতে থাইল্যান্ড যুক্তরাষ্ট্রের নেতৃত্বে বয়কট করেছিল। এছাড়াও থাইল্যান্ড ২০০২ সাল থেকে শীতকালীন অলিম্পিক গেমসে অংশগ্রহণ করে আসছে। যদিও ২০১০ শীতকালীন অলিম্পিক মিস করছিল।
থাইল্যান্ডের ক্রীড়াবিদগণ ৭টি স্বর্ণ সহ মোট ২৪টি পদক জিতেছে। সবচেয়ে বেশি পদক জিতেছে মুষ্টিযুদ্ধে।
থাইল্যান্ড জাতীয় অলিম্পিক কমিটি ১৯৪৮ সালে গঠিত হয়, যাকে ১৯৫২ সালে আন্তর্জাতিক অলিম্পিক কমিটির স্বীকৃতি প্রদান করে।
হুসেইন ইয়ে
হুসেইন ইয়ে বা হুসেন ঈ (জন্ম: ১৯৫০) হলেন একজন বিখ্যাত চীনা বংশদ্ভুত মালয়েশিয়ান পণ্ডিত এবং ইসলামি বক্তা।
হুসেইন ইয়ে ১৯৫০ সালে একটি বৌদ্ধ পরিবারে জন্মগ্রহণ করেন। ১৯৬৮ সালে মাত্র ১৮ বছর বয়সে ইসলাম ধর্ম গ্রহণ করেন। পরবর্তীতে তিনি সৌদি আরবের মদীনা ইসলামী বিশ্ববিদ্যালয়ে হাদিস বিভাগে অধ্যয়ন করেন। এ সময় তিনি বিংশ শতাব্দীর প্রখ্যাত ইসলামী চিন্তাবিদ মুহাম্মদ নাসিরুদ্দীন আল-আলবানীর অধীনে পড়াশোনা করেন।
১৯৭৮ সালে স্নাতক হওয়ার পর তিনি মালয়েশিয়া ফিরে আসেন এবং মুসলিম কল্যাণ সংস্থায় যোগদান করেন, যে সংস্থাটি ইসলাম ধর্মে দীক্ষিতদের কল্যাণে কাজ করতো। পরবর্তীতে তিনি হংকংয়ের একটি ইসলামিক সেন্টার এর পরিচালক হিসেবে দায়িত্ব পালন করেন।
এছাড়া তিনি লন্ডন ভিত্তিক ইসলামিক শিক্ষা ও গবেষণা একাডেমী বোর্ড-এর সদস্য ছিলেন।
বর্তমানে তিনি আল-খাদেম ইন্টারন্যাশনাল নামক একটি ইসলামি কল্যাণ সংস্থার সভাপতি যা তিনি ১৯৮৪ সালে প্রতিষ্ঠা করেন।
২০১৫ সালে তিনি অস্ট্রেলিয়ান ইসলামী শান্তি সম্মেলনে উপস্থিত ইহুদী ও খ্রীষ্টান ধর্মের ধর্মীয় নেতাদের সামনে তান-ঠিকানা প্রদান করেন।
হুসেইন ইয়ে বাহরাইন টিভি, ইসলাম চ্যানেল পিস টিভি, এবং ইকরা টিভি সহ বিভিন্ন ইসলামী টেলিভিশন চ্যানেলের জনপ্রিয় বক্তা।
তিনি মার্কিন যুক্তরাষ্ট্র-এ ১১ সেপ্টেম্বরের হামলার ব্যাপারে বলেন,মুসলিম সন্ত্রাসীদের জন্য সকল মুসলিম দায়ী নয় যার ভিত্তি শুধুমাত্র "সন্দেহ"।
হুসেইন ইয়ের কন্যা ওয়াফা হুসেইন ইয়ে ইসলামী অনলাইন বিশ্ববিদ্যালয়ে তাজবিদ শিক্ষা প্রদান করেন।
থিয়েনচিন
থিয়েনচিন (;; আক্ষরিক অর্থে "স্বর্গের ফেরি") চীনের উত্তর উপকূলের একটি গুরুত্বপূর্ণ শহর। এটি চীনের জাতীয় পাঁচটি মূল শহরের অন্তভুর্ক্ত এবং এর জনসংখ্যা ১৫৪৬৯৫০০। এটি সরকার নিয়ন্ত্রিত চারটি পৌর শহরের একটি।
জনসংখ্যার হিসেবে সাংহাই, বেইজিং এবং কুয়াংচৌ শহরের পরে এটি চীনের চতুর্থ বৃহত্তম শহর। প্রশাসনিক দিক দিয়ে এটি ৫ম। শহরটি ১৪০৪ সালে প্রতিষ্ঠিত হয়। ১৮৬০ সাল থেকে এই এলাকাটি গুরুত্বপূর্ণ সমুদ্রবন্দর হিসেবে ব্যবহৃত হয়। সেই সময় থেকেই পাশ্চাত্য ধারার দালান-কোঠা গড়ে ওঠে এখানে। বর্তমানে থিয়েনচিন একটি ডুয়াল-কোর শহর। ২০১০ এর হিসেবেদেশি-বিদেশি এখানে ৫০০ টি কোম্পানি ছিল , যেটা বর্তমান উন্নত ও সমৃদ্ধশালী চীনকে প্রতিনিধিত্ব করে
বর্তমানে থিয়েনচিন যে স্থানে অবস্থান করছে সেখানে অনেকগুলি নদীর সমাহার ছিলো। সবগুলো সাগরে মিলিত হতো। হলুদ নদী ও এখানের গুরুত্বপূর্ণ নদী ছিল। বর্তমান সময়ের আগে এ স্থান ছিল একটি খোলা সমুদ্র।
থিয়েনচিন ১৬টি বিভাগ এবং ১৫টি জেলা নিয়ে গঠিত।
হাইবাতুল্লাহ আখুনজাদা
মৌলভি হাইবাতুল্লাহ আখুনজাদা (জন্ম ১৯৬১, কান্দাহার প্রদেশ, আফগানিস্তান) (; ) হলেন আফগানিস্তানের ইসলামিক মৌলবাদী রাজনৈতিক আন্দোলন তালিবানের প্রধান বা আমীর। আন্দোলনটি আফগানিস্তান ইসলামি আমিরাত নামেও পরিচিত। ২১শে জুন তালিবানের সাবেক প্রধান মোল্লা আখতার মানসুর মার্কিন চালকবিহীন ড্রোন বিমান হামলায় নিহত হওয়ার পর তাকে এই পদে নির্বাচিত করা হয়। তিনি একজন ধর্মীয় পণ্ডিত, এছাড়া জনশ্রুতি অনুসারে তিনি তালিবানের অধিকাংশ ফতোয়া জারি করে থাকেন। আমিরের দায়িত্ব গ্রহণের পূর্বে তিনি তালিবানের ইসলামী আদালতের প্রধান বিচারক ছিলেন।
আখুনজাদা ১৯৬১ সালে আফগানিস্তানের কান্দাহার প্রদেশের কোন একস্থানে জন্মগ্রহণ করেন। জাতিতে পশতুন এই তালিবান নেতা নূরজাই গোত্রের অন্তর্ভূক্ত। আরবিতে তার নামের প্রথম অংশ "হাইবাতুল্লাহ" অর্থ হলো "আল্লাহ্‌র পক্ষ থেকে উপহার"।
১৯৯৬ সালে আফগান তালিবানরা যখন রাজধানী কাবুল দখল করে ও তাদের আমিরাত প্রতিষ্ঠা করে তখন মৌলভি আখুনজাদা আফগানিস্তান ইসলামি আমিরাতের শরিয়াহ আদালতের প্রধান বিচারক নিযুক্ত হন। অন্যান্য তালিবান প্রধানদের মত তিনি যুদ্ধবাজ বা সামরিক কমান্ডার ছিলেন না কিন্তু ধর্মীয় নেতা হিসেবে তালিবানের অধিকাংশ ফতোয়া জারি করার জন্য বিখ্যাত ছিলেন বা ধর্মীয় ব্যাপারগুলোর নিষ্পত্তি করতেন। তার অন্যান্য পূর্ব‌সূরীগণের তুলনায় তিনি অন্যান্য দিক থেকেও আলাদা ছিলেন। তিনি পাকিস্তানে শিক্ষাজীবন সম্পন্ন করেছেন। এছাড়া তার পূর্বসূরীগণ মার্কিন অভিযানের সময় পূর্ব দিকে ডুরান্ড লাইনের দিকে স্থানান্তরিত হয়েছিলেন কিন্তু ধারণা করা হয় যে আখুনজাদা পুরো অভিযানের সময় ও পরবর্তী সময়য়েও (১৯৯৬-২০১৬) আফগানিস্তানে বসবাস করেছেন। তার বিদেশ ভ্রমণের কোন নথি-পত্রও নেই যদিও কোয়েটা ভিত্তিক তালিবান শূরাদের সাথে ভালো সম্পর্ক রয়েছে।
২০১৬ সালের ২৫ মে আখুনজাদাকে মোল্লা আখতার মনসুরের উত্তরসূরি হিসেবে তালেবানের সর্বো‌চ্চ নেতা নিয়োগ দেয়া হয়। মনসুর একটি মার্কিন ড্রোন হামলায় নিহত হয়েছিলেন। এই হামলা মার্কিন রাষ্ট্রপতি বারাক ওবামা অনুমোদন করেছিলেন। তার মতে মনসুরের অপসারণের ফলে তালেবানরা সরকারের সাথে শান্তি প্রক্রিয়ায় যোগ দেবে। তালেবান, আফগান সরকার ও মার্কিন রাষ্ট্রপতি ওবামা সবাই মনসুরের মৃত্যুর কথা আনুষ্ঠানিকভাবে স্বীকার করে নেন। একজন তালেবান মুখপাত্র জানান যে সিরাজউদ্দিন হাক্কানি প্রথম ডেপুটি ও মোল্লা ওমরের পুত্র মোল্লা মুহাম্মদ ইয়াকুব দ্বিতীয় ডেপুটি নিযুক্ত হয়েছেন।
অলিম্পিকে ভেনেজুয়েলা
ভেনেজুয়েলা প্রথম অলিম্পিক গেমসে অংশগ্রহণ করে ১৯৪৮ সালে এবং তারপর থেকে সকল গ্রীষ্মকালীন অলিম্পিক গেমসে অংশগ্রহণ করেছে। এছাড়া ভেনেজুয়েলা শীতকালীন অলিম্পিক গেমসে ১৯৯৮ সাল থেকে অংশগ্রহণ করে আসছে, যা গ্রীষ্মকালীন অলিম্পিকে অভিষেকের ৫০ বছর পর।
ভেনেজুয়েলার ক্রীড়াবিদগণ ২টি স্বর্ণ সহ মোট ১২টি পদক জিতেছে। সবচেয়ে বেশি পদক জিতেছে মুষ্টিযুদ্ধে (সর্ব্বোচ ৫টি)।
ভেনেজুয়েলার জাতীয় অলিম্পিক কমিটি ১৯৩২ সালে গঠিত হয়।
কুয়াংচৌ
কুয়াংচৌ (; , ঐতিহাসিকভাবে ক্যান্টন এবং ডাকনাম ফুলের শহর নামে পরিচিত। এটি চীনের একটি অধিনস্থ পৌরশহর এবং কুয়াংতুং প্রদেশের রাজধানী। "ম্যারিটাইম সিঙ্করোড " সময়ে এটি কুয়াংতোঙের জন্মস্থান ও বটে। এটি পার্ল নদীর পাশে অবস্থিত। পরিবহন ব্যবস্থাপনার জন্য কুয়াংচৌ বন্দর একটি গুরুত্বপূর্ন এলাকা। এটি চীনের পাঁচটি কেন্দ্রীয় শহরের একটি এটি তার প্রশাসনিক ক্ষমতা বজায় রেখেছে।
বেইজিং ও সাংহাই এর পরেই এটি চীনের তৃতীয় বৃহত্তম শহর এবং দক্ষিণ চীনের সবচেয়ে বৃহত্তম শহর। ২০১৪ তে প্রশাসনিকভাবে জনসংখ্যা গননা করা হয় ১৩,০৮০৫০০। সাম্প্রতিক বছরগুলোতে দক্ষিণ এশিয়া ও আফ্রিকা থেকে অবৈধ ইমিগ্রেশনের কারনে এখানে জনসংখ্যা বেড়ে চলেছে।
এটি চীনের একটি গুরুত্বপূর্ণ বানিজ্যিক শহর হওয়াতে এখানে ক্যান্টন মেলা হয়। ২০১৩ থেকে ২০১৫-এ ক্রমেই এই শহরের বানিজ্যিক তৎপরতা বেড়ে চলেছে।
২০১০ এ কুয়াংচৌ শহরে এশীয় গেমস অনুষ্ঠিত হয়।
কুয়াংচৌ চীনের একটি প্রশাসনিক এলাকা।
দশক অনুযায়ী নারী যৌনশিল্পীদের তালিকা
এটি একটি তালিকা নিবন্ধ যেখানে উল্লেখযোগ্য নারী যৌনশিল্পীদের নাম তারা যেই দশকে যৌনশিল্পে পদার্পণ করেছেন সে অনুযায়ী নিচে তাদের নাম উল্লেখ করা হলো।
নিম্নোক্ত তালিকার নামগুলি তাদের নামের প্রথম শব্দের ইংরেজি বর্ণানুক্রমিকভাবে সাজানো হলো।
সাদিক খান
সাদিক অামান খান (জন্ম ৮ অক্টবর ১৯৭০) ব্রিটেনের রাজনৈতিক নেতা ও ২০১৬ থেকে লন্ডনের মেয়র। তিনি ২০১৫ থেকে ২০১৬ পর্যন্ত টকিং এর সংসদ সদস্য (এম পি) ছিলেন। তিনি পাকিস্তান থেকে ব্রিটেনে আসেন অভিবাসী হয়ে । লেবার পার্টির রাজনীতিতে যুক্ত হওয়ার আগে তিনি একজন মানবাধিকার আইনজীবী হিসেবে কাজ করেছেন। তিনি লন্ডনের প্রথম মুসলিম মেয়র নির্বাচিত হন।
দক্ষিণ লন্ডনের টটিন জেলায় বসবাসকারী একটি পাকিস্তান বংশোদ্ভূত ব্রিটিশ পরিবারে জন্ম নেন সাদিক খান। সাদিক খানের বাবা ছিলেন একজন বাস ড্রাইভার এবং মা ছিলেন একজন দর্জি। তিনি ইউনিভার্সিটি অফ নর্থ লন্ডন থেকে আইন বিষয়ে ডিগ্রী অর্জন করেন।
মানবাধিকার আইনজীবী হিসেবে কাজ করার পাশাপাশি তিনি রাজনীতিতে জড়িয়ে পরেন এবং পরবর্তিতে ৩ বছর লিবার্টির সভাপতিত্ব করেন। লেবার পার্টিতে যোগদান করে ২০০৫ সালে টটিন এর এমপি হওয়ার আগ পর্যন্ত তিনি লন্ডনের ওয়ান্ডস-ওর্থ পৌরসভার কাউন্সিলর পদে কাজ করেছেন ১৯৯৪ থেকে ২০০৬ পর্যন্ত। লেবার পার্টির প্রধানমন্ত্রী গর্ডন ব্রাউনের অধীনে তিনি ২০০৮ সালে স্থানীয় প্রতিমন্ত্রী এবং পরবর্তীতে পরিবহন প্রতিমন্ত্রী হিসেবে নিযুক্ত হন। তিনি ছিলেন লেবার পার্টির নেতা এড মিলিব্যান্ডের সহযোগী, সেই সূত্রে তিনি মিলিব্যান্ডের শ্যাডো মন্ত্রিসভার রাষ্ট্রমন্ত্রী বিচারপতির শ্যাডো সচিব হিসেবে কাজ করেছেন। এছাড়াও শ্যাডো লর্ড চ্যান্সেলর এবং লন্ডনের ছায়া-মন্ত্রী হিসেবেও কাজ করেন তিনি।
২০১৬ সালের মেয়র নির্বাচনে জয়ী হয়ে তিনি কন্সারভেটিভ পার্টির মেয়র বরিস জনসনের স্থলাভিষিক্ত হন। ৯ মে ২০১৬ তে তিনি টুটিনের এমপি পদ থেকে ইস্তফা দেন। পাশ্চাত্যের ইতিহাসে তিনিই প্রথম সংখ্যালঘু তথা মুসলিম ব্যক্তি যিনি লন্ডনের মত বৃহৎ একটি রাজধানীর মেয়র পদে নির্বাচিত হলেন। যুক্তরাজ্যের ইতিহাসে তিনিই সর্ববৃহৎ ব্যক্তিগত ম্যান্ডেটের অধিকারী রাজনীতিবিদ। মেয়রের দায়িত্ব নেয়ার পর তিনি লন্ডনের গণপরিবহনের ব্যয় কমানোর লক্ষ্যে উদ্যোগ নেন, এয়ারপোর্ট সম্প্রসারণের পদক্ষেপ নেন এবং সকল সম্প্রদায়কে ঐক্যবদ্ধ করতে মনযোগী হন। ইউরোপিয়ান ইউনিয়নে যুক্তরাজ্যের সদস্যপত্র ধরে রাখার জন্য একটি কর্মশালার আয়োজন করা হয়েছিল যার নাম ছিল ব্রিটেন স্ট্রংগার ইন ইউরোপ। সফলতা অর্জনে ব্যর্থ এই কর্মশালাকে সাদিক খান মৌখিকভাবে সমর্থন জানিয়েছিলেন।
সাদিক খানের গৃহীত আন্তঃসম্প্রদায় সংযোগের উদ্যোগটি ইন্টারফেইথ ডায়লগের সমর্থকদের প্রশংসা কুড়িয়েছিল বটে, তবে মৌলবাদী অভিযুক্ত ইসলামী আলেমদের সাথে তার "share a platform" মনোভাবটি  বিরোধীদলের যথেষ্ট সমালোচনার শিকার হয়। এই সমালোচনা মুলত তিনি টুটিনের এমপি থাকাকালীন সময় থেকেই চলে আসছিলো। বৃহৎ ব্রিটিশ সমাজের সাথে মুসলিম সম্প্রদায়ের সম্পর্ক উন্নত করার ব্যাপারে সাদিক খান সদা তৎপর। তার এই তৎপরতার কারণে ইসলামপন্থী এবং ডানপন্থী উভয়পক্ষই তার নিরাপত্তার জন্য হুমকিস্বরুপ হয়ে দাঁড়িয়েছে।
সাগ্রাডা ফামিলিয়া
সাগ্রাডা ফামিলিয়া (পর্তুগীজ:Sagrada Família), হচ্ছে বার্সেলোনার (কাতালোনিয়া) বড় রোমান ক্যাথেলিক চার্চ। অ্যান্টনি গাউদি (১৮৫২-১৯২৬) এর ডিজাইন করেন। যদিও অসম্পূর্ণ তবুও এই চার্চটিকে ইউনেস্কো বিশ্ব ঐতিহ্যবাহী স্থানের মর্যাদা দেয়, এবং ২০১০ সালে নভেম্বর মাসে পোপ বেনেডিক্ট xvi একে ছোট basilica হিসেবে স্বীকৃতি দেন।
১৮৭২ সালে ভ্যাটিকান দেখে অনুপ্রানিত হয়ে, জোসেফ মারিয়া বোকবেলা একটা চার্চ তৈরির সিদ্বান্ত নেন। নিজের সম্পদ এবং দানের উপর ভিত্তি করে ১৮৮২ সালে শুরু হয় এর নির্মাণ কাজ। ১৮৮৩ সালে গৌডি এই প্রজেক্টে কাজ করা শুরু করেন এবং যখন মূল স্থপতি ভিলার প্রজেক্ট থেকে অবসর নেন তখন পুরো দায়িত্ব গৌডি নিয়ে পুরো ডিজাইন আমূল বদলে ফেলেন। 
গৌডি ১৯২৬ সালে যখন মারা যান তখন পুরো প্রজেক্টের ২৫ ভাগের কম শেষ হয়েছিল। প্রজেক্ট যেহেতু ব্যক্তিগত দানের উপর চলতো তাই এর নির্মাণকাজও চলে খুব ধীরে সুস্থে। আবার এর মাঝে শুরু হয় স্পেনে গৃহযুদ্ধ, ফলে নতুন করে ১৯৪০ সালে নির্মাণ কাজ শুরু হয়। গৃহযুদ্ধের সময়ে গৌডির মডেল এবং ডিজাইনের অনেকটুকু ধ্বংস হয়ে যা্য়। বর্তমানের এর নির্মাণ কাজ চলছে খন্ডিত পুনর্গঠিত ডিজাইনের উপর তার সাথে যুক্ত হয়েছে আধুনিক ধারণা। 
সাগ্রাডা ফামিলিয়া সম্পর্কে সমালোচক রেইনার বলেন, পুরো শিল্পকলার ইতিহাসে এরকম কোনো চার্চ বিল্ডিং পাওয়া সম্ভবত অসম্ভব। অন্যদিকে Paul Goldberger বলেন 'মধ্য যুগের পরে গথিক স্থাপত্যের সবচেয়ে অভাবনীয় প্রদর্শন।
ছুচিয়াং নদী
" পার্ল নদী " উল্লেখ করতে পারে:
যুক্তরাষ্ট্রের মধ্যে:
ইসলামের সমসাময়িক মুসলমান পণ্ডিতদের তালিকা
এই নিবন্ধে আধুনিক যুগের (২০ ও ২১ শতকের) ইসলামী ধর্মতত্ত্ববিদ ও পণ্ডিতদের মধ্যে নেতৃস্থানীয় ব্যক্তিদের তালিকা দেয়া হল। তালিকাটি ভৌগলিক বিভাগের উপর ভিত্তি করে তৈরি করা হয়েছে ।
গোরেপানি
গোরেপানি (নেপালি ভাষায়: घोरेपानी) উত্তর-মধ্য নেপালের মিয়াগদি জেলার ধাউলাগিরি অঞ্চলে অবস্থিত একটি গ্রাম। মিয়াগদি জেলার রাজধানী বেনি থেকে গোরেপানি ১৭ কিলোমিটার দূরে অবস্থিত। গ্রামটি ২৮৭৪ মিটার উচ্চতায় অবস্থিত। গ্রামটি অন্নপূর্ণা সংরক্ষিত অঞ্চলে অবস্থিত। ট্রেকার ও পর্যটকদের জন্য এখানে বেশ কয়েকটি অতিথিশালা রয়েছে। এসব অতিথিশালায় ট্রেকার ও পর্যটকরা খাবার খেতে পারে ও রাত্রিযাপন করতে পারে। গোরেপানি থেকে ট্রেকাররা সাধারণত পুনহিলে যায় অন্নপূর্ণা পর্বতশ্রেণীর উপরে সূর্যোদয় দেখার জন্য। পুনহিল গোরেপানির কাছেই অবস্থিত একটি পাহারচূড়া, যেটির উচ্চতা ৩২১০ মিটার।
প্রাচীনকালে ব্যবসায়ীরা তাদের ঘোড়াকে পানি খাওয়ানোর জন্য এই গ্রামে বিশ্রাম নিত বলে কালক্রমে এর নাম গোরেপানি হয়েছে।
অন্নপূর্ণা বেস ক্যাম্প সহ বেশ কয়েকটি ট্রেকিং পথ গোরেপানি হয়ে গিয়েছে। দক্ষিণ-পূর্ব থেকে বিরেঠান্টি গ্রাম থেকে প্রায় ১০ ঘন্টা (পথগামীর দ্রুতির উপর নির্ভরশীল) হেঁটে গোরেপানি পৌছানো সম্ভব। তবে গোরেপানি পৌছানোর আগে ট্রেকাররা সাধারণত এর আগের উচ্চতায় নিচু কোন গ্রামে রাত্রিযাপন করে থাকে। কারণ গোড়েপানি গ্রামটি অধিক উচ্চতায় অবস্থিত এবং এর আগের কোন জায়গায় রাত্রিযাপন করলে সম্ভাব্য উচ্চতাজনিত অসুস্থতা রোধ করা যায়। উত্তর-পশ্চিম দিক থেকে তাতোপানি গ্রাম হয়ে গোরেপানি পৌছানো সম্ভব। তাতোপানি থেকে গোরেপানির পথটি শিখা, ডানা এবং চিত্রে গ্রামের মধ্য দিয়ে গেছে।
উত্তরের সুর
উত্তরের সুর ২০১২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির কাহিনী ও চিত্রনাট্য লিখেছেন এবং পরিচালনা করেছেন শাহনেওয়াজ কাকলী। ছায়াছবিটি ইমপ্রেস টেলিফিল্ম-এর ব্যানারে নির্মিত হয় এবং ২০১২ সালের পহেলা বৈশাখে চ্যানেল আই-এ ছায়াছবিটির ওয়ার্ল্ড প্রিমিয়ার হয়। এতে প্রধান চরিত্রে অভিনয় করেছেন উৎপল, লুসি তৃপ্তি গোমেজ, মেঘলা এবং আরও অনেকে। ছায়াছবিটি ২০১২ সালের জাতীয় চলচ্চিত্র পুরস্কার-এ শ্রেষ্ঠ চলচ্চিত্রসহ চারটি পুরস্কার অর্জন করে।
চাঁন মিয়া ও তার মেয়ে আয়শা রাস্তায় গান গেয়ে জীবিকা নির্বাহ করে। বাবার স্বপ্ন মেয়ে একদিন বড় গায়িকা হবে। কিন্তু আয়শার মা আম্বিয়া চায় তার মেয়ে লেখাপড়া করুক। আয়শা মায়ের আগ্রহে স্কুলে যায় কিন্তু সে তার বাবার সাথে গান গাইতেই বেশি পছন্দ করে। একদিন কিছু বাইরের লোক তাদের গ্রামে আসে এবং তারা আয়শা ও তার বাবার গান শুনে মুগ্ধ হয়। আয়শা ও তার বাবা গ্রামে আগের চেয়েও বেশি জনপ্রিয়তা লাভ করে। হঠাৎ একদিন আয়শা অসুস্থ হয়ে যায় এবং তার বাবাও বিদেশী সংস্কৃতির সাথে পাল্লা দিয়ে টিকে থাকতে পারে না। অচিরেই তার জনপ্রিয়তা হ্রাস পেতে থাকে।উত্তরের সুর ছায়াছবিটির সঙ্গীত পরিচালনা করেছেন শফিকুল ইসলাম রাজা ও শরীফ শাহ এবং আবহ সঙ্গীত পরিচালনা করেছেন ইমন সাহা। গীত রচনা করেছেন নুরুল ইসলাম জাহিদ। গানে কণ্ঠ দিয়েছেন শফিকুল ইসলাম রাজা, সাইকি, ও তুবা।
জাতীয় চলচ্চিত্র পুরস্কার
জ্যাক মা
জ্যাক মা জনপ্রিয় ট্রেডিং সাইট আলিবাবা ডট কম এর কর্ণধার এবং চীনের শীর্ষ ধনী ব্যক্তি। বর্তমানে জ্যাক মা এর সম্পদের পরিমাণ ২৫০০ কোটি ডলার। আলিবাবাতে তাঁর ৭.৮% স্টেক আছে এবং পেমেন্ট প্রক্রিয়াকরণ প্রতিষ্ঠান আলি পে তে তাঁর স্টেক প্রায় ৫০%।
জ্যাক মা ১৯৬৪ সালে পশ্চিম চীনের হোয়াং ঝু প্রদেশে জন্মগ্রহণ করেন। তিন সন্তানের মধ্যে তিনি ছিলেন দ্বিতীয়। তাঁর এক বড়ভাই এবং ছোট বোন ছিল। তাঁর পরিবারের আর্থিক অবস্থা খুব ভাল ছিল না। মা এর বাবা-মা গান গেয়ে বেড়াতেন। মা এর দাদা ছিলেন চীনের জাতীয়তাবাদী দলের একজন স্থানীয় অফিসার। চেয়ারম্যান মাও জাতীয়তাবাদী দলকে হারিয়ে দেবার পরে মা এর দাদাকে কম্যুনিস্ট পার্টির শত্রু হিসেবে চিহ্নিত করা হয় এবং মৃত্যুদণ্ডে দণ্ডিত করা হয়।
ছাত্র হিসেবে জ্যাক মা ভাল ছিলেন না। জাতীয় কলেজ ভর্তি পরীক্ষায় তিনি দুইবার ফেল করেন। তৃতীয়বার পাস করার পরে তিনি হুয়াংঝু টিচার্স ইন্সটিটিউট এ ভর্তি হবার সুযোগ পান। ১৯৮৮ সালে তিনি গ্রাজুয়েশন সম্পন্ন করেন। কলেজে পড়া অবস্থায় তাঁর স্ত্রী ঝাং ইং এর সাথে তাঁর পরিচয়, পরিণয় এবং পাস করে তারা বিয়ে করেন।
নানদিনা
নানদিনা বা নানদি বা নানদিল বা নানিদ (বৈজ্ঞানিক নাম: Labeo nandina) (ইংরেজি: Nandi Labeo) হচ্ছে Cyprinidae পরিবারের "Labeo" গণের একটি স্বাদুপানির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
দেহ লম্বা, মাছের পৃষ্ট দেশ অংকীয়দেশর তুলনায় অধিক উত্তল। মুখ অবতল ও সরু, ঠোঁট পুরু এবং ঝালরযুক্ত। তুণ্ড ভোঁতা ও কিছুটা মুখের বাইরের দিকে বর্ধিত।
এই মাছ ভারত, বাংলাদেশ ও মায়ানমারে পাওয়া যায়। বাংলাদেশের বৃহত্তম ময়মনসিংহ ও সিলেট জেলার খালে বিলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
চীনের দ্রুতগতির রেল
চীনের দ্রুতগতির রেল (এইচএসআর) হচ্ছে দেশটির যাত্রীবাহী রেলপথগুলির নেটওয়ার্ক, যেগুলি ২৫০-৩৫০ কিমি/ঘন্টা (১৫৫-২১৭ মাইল) গতির জন্য নকশা করা। এটি বিশ্বের দীর্ঘতম উচ্চ গতির রেলওয়ে নেটওয়ার্ক এবং এটি সর্বাধিক ব্যাপকভাবে ব্যবহৃত হয়।
২০১৮ সালের মাঝামাঝি সময়ে, দেশের ৩৩ টি প্রাদেশিক-স্তরীয় প্রশাসনিক বিভাগের ৩০ টির মধ্যে এইচএসআর সংযোগ রয়েছে এবং মোট দৈর্ঘ্যের প্রায় ২৭,০০০ কিলোমিটারে (১৭,০০০ মাইল) পৌঁছেছে। বাণিজ্যিক পরিষেবায় যুক্ত বিশ্বব্যাপী উচ্চ গতির রেল ট্র্যাকের দুই-তৃতীয়াংশ চীনে রয়েছে। ২০২৫ সালে এইচএসআর নেটওয়ার্ক ৩৮,০০০ কিলোমিটারে (২৪,০০০ মাইল) পৌঁছানোর জন্য চীনে উচ্চ গতির রেলপথের নির্মাণ চলছে দ্রুত।
প্রায় সব এইচএসআর ট্রেন, ট্র্যাক এবং পরিষেবা চীনের রেলওয়ে হাই স্পিড (সিআরএইচ) ব্র্যান্ডের অধীনে চীন রেলওয়ে কর্পোরেশনের মালিকানাধীন এবং পরিচালিত। চীনের রেলওয়ে হাই স্পিড (সিআরএইচ) উচ্চ গতির ট্রেন পরিষেবাটি এপ্রিল ২০০৭ সালে হ্যাকি হাও (সরলীকৃত চীনা: 和谐 号; ঐতিহ্যগত চীনা: 和諧 號; পিনইন: হেসি হাও নামক উচ্চ গতির ট্রেনের সেট সমন্বিত সমন্বিত ট্রেনের সেটটি প্রকাশ করে): আক্ষরিক অর্থে: "সদগুণ ") এবং ফুক্সিং হাও (সরলীকৃত চীনা: 复兴 号; ঐতিহ্যগত চীনা: 復興 號; পিনিনিন: ফক্সিং হোয়া; আক্ষরিকভাবে:" পুনর্নবীকরণ ") ২৫০ কিমি/ঘন্টা থেকে ৩৫০ কিলোমিটার/ঘন্টা গতিতে আপগ্রেড/ডেডিকেটেড হাই স্পিড ট্র্যাকে চলাচল শুরু করে। বেইজিং-থিয়েনচিন আন্তঃনগরী রেলপথ, যা আগস্ট ২০০৮ সালে খোলা হয়েছিল এবং এই রেলপথ ৩৫০ কিলোমিটার/ঘন্টার (২১৭ মাইল) উচ্চ গতির ট্রেন বহন করতে পারে, এটি প্রথম যাত্রীদের জন্য উৎসর্গীত এইচএসআর লাইন ছিল।
উল্লেখযোগ্য এইচএসআর লাইনগুলির মধ্যে বেইজিং-গুয়াংঝো হাই স্পিড রেলওয়ে রয়েছে যা ২,২২৮ কিলোমিটার (১,৪২৮ মাইল) দীর্ঘ এবং এটি পৃথিবীর দীর্ঘতম এইচএসআর লাইন, বিশ্বের দ্রুততম ট্রেন পরিষেবা প্রদান করে বেইজিং-সাংহাই উচ্চ-গতির রেলপথ। সাংহাই ম্যাগলেভ বিশ্বের প্রথম উচ্চগতির বাণিজ্যিক চুম্বকীয় লাইটেশন লাইন, যার ট্রেনগুলি অ-প্রচলিত ট্র্যাকে এবং ৪৩০ কিলোমিটার/ঘন্টা (267 মাইল) এর বেশি গতিতে চলাচল করে।
ক্যারেন সামার
ক্যারেন সামার (জন্মঃ ২২ জুলাই, ১৯৬২) একজন মার্কিন নারী যৌন শিল্পী
প্রাথমিকভাবে তিনি টারজানা এবং লস অ্যঞ্জেলস এ তার জীবন শুরু করেন। যৌন শিল্পে পদার্পণের আগে তিনি এক্সট্রা, ফোটো ডবল, স্ট্যান্ড-ইন, ও প্রডাকশন অ্যাসিস্ট্যান্ট ইত্যাদি কাজ করতেন, তিনি তার ১৮ থেকে ২০ বছর বয়সেরকালের মধ্যে "দ্য ডাকজ অব হ্যাজ্জার্ডে" তিন বছর কাজ করেন
ক্যারেন সামার জিম সাউথ কর্তৃক প্রথম বারের মতো প্রাপ্তবয়স্ক চলচ্চিত্র জগতের সাথে পরিচিত হন। এরপর সে তার ২০তম জন্মদিনের চারদিন আগে ১৯৮২ সালে ববী হল্যান্ডারের সাথে প্রথমবার নগ্ন চিত্র তোলে। চলচ্চিত্রে প্রথম দেখা যায় "স্যাডেস অব এক্সট্যাসি" নামক একটি ছবিতে তিনি প্রাথমিকভাবে কেরিয়ারের প্রায় ছয় মাস তার বর্তমান পর্যায় নামের এটা পরিবর্তন করার আগে মঞ্চ-নাম রিকি লেন ব্যবহার করতেন। ১৯৯৩ সালে ক্যারেন যৌন-শিল্পে হোতে দূরে সরে আসেন। তিনি তাঁর অভিনয়জীবনের শেষ পাঁচ বছরের অধিকাংশই একজন বৈশিষ্ট্য নর্তকী এবং প্যারডি ইত্যাদি কাজ কোরে অতিবাহিত করেন।
২০১৪ সালে, ক্যারেন আবার যৌন শিল্পে ফিরে আসেন নিনা হার্টলীর কারণে, যে ​​তার প্রাপ্তবয়স্ক চলচ্চিত্র ক্যারিয়ার পুনরায় শুরু করার জন্য উৎসাহিত করেছিল। তিনি বর্তমানে তাঁর xxx পোর্নস্টার রেডিও নমে নিজস্ব অনুষ্ঠান পরিচালনা করছেন। তিনি সোনী মেলনের সাথে মিলিত ভাবে "সামারসান প্রডাকশনস" নামে ২০১৫ সালে একটি প্রডাকশন কোম্পানি শুরু করেছেন।
ক্যারেন সামার, যৌন শিল্প থেকে দূরে সরার পর প্রায় বিস বছর ফ্লোরিডায় বসবাস করেন। ১৯৯০ সালে সামার প্রথম বিয়ে করেন এবং দশ বছর পর তাদের বিবাহবিচ্ছেদ ঘটে। তিনি একজন প্যারালিগাল ছিল এবং স্বাস্থ্যের যত্ন ক্ষেত্রেরও কিছু কাজ করেন ২০১৪ সালে তিনি আবার যৌন শিল্পে পদার্পণ করেন ও পুনরায় লস অ্যাঞ্জেলসে বসবাস শুরু করেন
ঘোড়া মুইখা
ঘোড়া মুইখা বা ঘোড়া মাছ বা ঘোড়া মুখো বা লংগু রুই (বৈজ্ঞানিক নাম: Labeo pangusia) হচ্ছে Labeo গণের এক প্রজাতির মাছ। এই মাছ ভারত, বাংলাদেশ, পাকিস্তান ও নেপালে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির মাছ বাংলাদেশ, ভারত, পাকিস্তান, নেপাল, ভুটান ও আফগানিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
কিরীট খান
কিরীট খান (অক্টোবর ২৯,১৯৫৫ - ২০০৬) ছিলেন একজন বাঙালি সেতার বাদক ।
তিনি ব্রাহ্মণবাড়িয়া তে জন্মগ্রহন করেন, এবং পরবর্তীতে ভারতে বসবাস শুরু করেন । তিনি উস্তাদ বাহাদুর খান এর দ্বিতীয় পুত্র । আয়েত আলি খান তার দাদা ছিলেন । তার ছোট ভাই বিদ্যুৎ খান ।
মুক্তহস্ত সৌধ
মুক্তহস্ত সৌধ হল ভারতের কেন্দ্রশাসিত অঞ্চল চণ্ডীগড়ে অবস্থিত একটি বিমূর্ত নির্মাণ। এর নকশাকার হলেন স্থপতি ল্য কবুজিয়ে। এটি চণ্ডীগড় সরকারের আনুষ্ঠানিক প্রতীক এবং এর মাধ্যমে নির্দেশ করা হয় "দেওয়ার হাত ও নেওয়ার হাত; শান্তি ও সমৃদ্ধি, এবং মানবজাতির ঐক্য"। ল্য কবুজিয়ের বহুসংখ্যক মুক্তহস্ত নির্মাণের বৃহত্তম উদাহরণ এই ভাস্কর্যটির উচ্চতা । ধাতব অংশটি উঁচু, এর ওজন এবং হাওয়ার দিক পরিবর্তনের সাথে ঘূর্ণনশীল।
উন্মুক্ত হাতের তালু (ফরাসি:"La Main Ouverte") কবুজিয়ের ভাস্কর্যসমূহে একটি বহু ব্যবহৃত সাধারণ প্রতীক। তাঁর মননে এর মানে "শান্তি ও পুনর্মিলন। এটি দান ও গ্রহণ উভয়ের জন্যই প্রস্তুত"। কবুজিয়ে আরও বলেছেন, এই হাতের তালু "দ্বিতীয় যন্ত্রযুগের" আগমনবার্তা ঘোষণা করে।
মুক্তহস্ত সৌধটি হিমালয়ের শিবালিক পর্বতশ্রেণির সানুদেশে চণ্ডীগড়ের ক্যাপিটল কমপ্লেক্সের সেক্টর ১ এ অবস্থিত।
চণ্ডীগড় নগর সড়ক, রেলপথ ও বিমানপথে ভালভাবে বহির্বিশ্বের সাথে সংযুক্ত। ২১ নং জাতীয় সড়ক (চণ্ডীগড় - মানালি) ও ২২ নং জাতীয় সড়ক (আম্বালা - কালকা - সিমলা - খাব) চণ্ডীগড়ের মধ্য দিয়ে প্রসারিত।